	
	
	



Vienošanās Nr.8
par grozījumiem 26.02.2025. līgumā Nr. RDCA-25-32-li 
“Pilsētas sabiedriskā transporta savienojuma mobilitātes punktu “Alfa”, “Atgāzene”, “Slokas iela”, “Vecdaugava”, “Turība”, “Mangaļi”, “Vecāķi”,  būvdarbi un pilsētas sabiedriskā transporta savienojuma punktu izbūves dzelzceļa stacijā “Gaisma” projektēšana, autoruzraudzība un būvdarbi”


  Rīgā 		                       		          Dokumenta datums ir tā elektroniskās 
parakstīšanas datums
 
Rīgas valstspilsētas pašvaldības Ārtelpas un mobilitātes departaments, reģistrācijas Nr.50900040801, juridiskā adrese Ģertrūdes iela 36, Rīga, LV-1011 (turpmāk – Pasūtītājs), tā direktora vietnieka […], no vienas puses, 
un 
SIA “BALTIJAS BŪVE”, reģistrācijas numurs: 40103539308, juridiskā adrese: Loka ceļš 51, Jaunmārupe, Mārupes pag., Mārupes nov., LV-2166, (turpmāk – Izpildītājs) kuru pārstāv tās valdes loceklis […] uz statūtu pamata, no otras puses, bet abi kopā un katrs atsevišķi turpmāk  – Līdzēji,

ņemot vērā: 
a) 2025.gada 26.februārī noslēgto līgumu Nr. RDCA-25-32-li (turpmāk – Līgums) atklātā konkursā “Pilsētas sabiedriskā transporta savienojuma punktu izbūves dzelzceļa stacijās – Alfa, Atgāzene, Slokas iela, Brasa, Vecdaugava, Turība, Mangaļi, Vecāķi, Gaisma, projektēšana, autoruzraudzība un būvdarbi” (Id. Nr. CAIP 2024/63) 2.daļas rezultātiem;
b) 2025.gada 17.septembrī noslēgto Vienošanos Nr.1 pie Līguma;
c) 2025.gada 1.oktobrī noslēgto Vienošanos Nr.2 pie Līguma;
d) 2025.gada 28.oktobrī noslēgto Vienošanos Nr.3 pie Līguma;
e) 2025.gada 14.novembrī noslēgto Vienošanos Nr.4 pie Līguma;
f) 2026.gada 5.janvārī noslēgto Vienošanos Nr.5 pie Līguma;
g) 2026.gada 28.janvārī noslēgto Vienošanos Nr.6 pie Līguma;
h) 2026.gada 15.maijā noslēgto Vienošanos Nr.7 pie Līguma;
i) Līguma 3.12.2., 17.2.apakšpunktu, 18.8.2. apakšpunktu; 
j) Būvdarbu izmaiņu aktus Izmaiņu akts Nr.3-Mangaļi_Gala izpilde, Izmaiņu akts Nr.6-Slokas iela_Gala izpilde, Izmaiņu akts Nr. 1-Gaisma PR, Izmaiņu akts Nr. 4-Gaisma, Izmaiņu akts Nr.9-Alfa, Izmaiņu akts Nr.11-Alfa 

lai nodrošinātu koordinētu un saskaņotu projekta “Pilsētas sabiedriskā transporta savienojuma mobilitātes punktu “Alfa”, “Atgāzene”, “Slokas iela”, “Vecdaugava”, “Turība”, “Mangaļi”, “Vecāķi” būvdarbi un pilsētas sabiedriskā transporta savienojuma punktu izbūves dzelzceļa stacijā “Gaisma” projektēšana, autoruzraudzība un būvdarbi” īstenošanu, Līdzēji vienojas par šādiem grozījumiem Līgumā (turpmāk – Vienošanās Nr.8): 

1. [bookmark: _Hlk212120867]Līdzēji vienojas par izmaiņām būvdarbu apjomos un Izpildītājs apņemas veikt būvdarbus atbilstoši Būvdarbu izmaiņu aktam 3-Mangaļi_Gala izpilde, Izmaiņu akts Nr.6-Slokas iela_Gala izpilde, Izmaiņu akts Nr. 1-Gaisma PR, Izmaiņu akts Nr. 4-Gaisma, Izmaiņu akts Nr.9-Alfa, Izmaiņu akts Nr.11-Alfa.
2. Izslēgto darbu summa saskaņā ar Vienošanās Nr.8 1.punktā minētajiem izmaiņu aktiem ir 49 216,75 EUR (četrdesmit deviņi tūkstoši divi simti sešpadsmit euro un 75 centi) bez pievienotās vērtības nodokļa.
3. Papildus darbu summa saskaņā ar Vienošanās Nr.8 1.punktā minētajiem izmaiņu aktiem ir 1 358,13 EUR (viens tūkstotis trīs simti piecdesmit astoņi euro un 13 centi) bez pievienotās vērtības nodokļa.
4. Ņemot vērā Vienošanās Nr.8.; 1., 2., un 3. punktā minēto:
4.1. Līgumcena tiek samazināta par 47 858,62 EUR (četrdesmit septiņi tūkstoši astoņi simti piecdesmit astoņi euro un 62 centi) bez pievienotās vērtības nodokļa. 
4.2. Līguma 4.1.apakšpunkts tiek izteikts šādā redakcijā: 
“4.1.Līguma kopējā Līgumcena ir 7 686 141,98 EUR (septiņi miljoni seši simti astoņdesmit seši tūkstoši viens simts četrdesmit viens euro un 98 centi), (turpmāk - Līgumcena), PVN sastāda 1 614 089,82 EUR (viens miljons seši simti četrpadsmit tūkstoši astoņdesmit deviņi euro un 82 centi), kopā ar PVN  9 300 231,80 EUR (deviņi miljoni trīs simti tūkstoši divi simti trīsdesmit viens euro un 80 centi), turpmāk– Līguma summa, kas sastāv no:…”;
4.3. Līguma 4.1.2.3. apakšpunktā minētā būvobjekta Pilsētas sabiedriskā transporta savienojuma punktu izbūvei dzelzceļa stacijā “Slokas iela” būvdarbu izpildes summa tiek noteikta 624 389,24 EUR (seši simti divdesmit četri tūkstoši trīs simti astoņdesmit deviņi euro un 24 centi);
4.4. Līguma 4.1.2.4. apakšpunktā minētā būvobjekta Pilsētas sabiedriskā transporta savienojuma punktu izbūvei dzelzceļa stacijā “Vecdaugava” būvdarbu izpildes summa tiek noteikta 820 590,37 EUR (astoņi simti divdesmit tūkstoši pieci simti deviņdesmit euro un 37 centi);
4.5. Līguma 4.1.2.5. apakšpunktā minētā būvobjekta Pilsētas sabiedriskā transporta savienojuma punktu izbūvei dzelzceļa stacijā “Mangaļi” būvdarbu izpildes summa tiek noteikta 1 342 619,90 EUR (viens miljons trīs simti četrdesmit divi tūkstoši seši simti deviņpadsmit euro un 90 centi);
4.6. Līguma 4.1.2.7. apakšpunktā minētā būvobjekta Pilsētas sabiedriskā transporta savienojuma punktu izbūvei dzelzceļa stacijā “Gaisma” būvdarbu izpildes summa tiek noteikta 796 660,66 EUR (septiņi simti deviņdesmit seši tūkstoši seši simti sešdesmit euro un 66 centi);
4.7. Līguma 4.1.2.8. apakšpunktā minētā būvobjekta Pilsētas sabiedriskā transporta savienojuma punktu izbūvei dzelzceļa stacijā “Alfa” būvdarbu izpildes summa tiek noteikta 2 161 347,21 EUR (divi miljoni
viens simts sešdesmit viens tūkstotis trīs simti četrdesmit septiņi euro un 21 cents).
5. Pagarināt Līgumā noteikto Darbu izpildes termiņu, izsakot Līguma 3.1., 3.1.4., 3.1.6., 3.1.7. apakšpunktu jaunā redakcijā: 
“3.1. Darbu izpildes laiks, t.sk. institūcijas, kas veic būvvaldes funkcijas atzīmei BIS par Būvobjektu pieņemšanu ekspluatācijā ir līdz 2026.gada 12.jūnijam, ievērojot Līguma 3.4. punkta nosacījumus, kas sadalās sekojoši:”
“3.1.4. Būvdarbu izpildes termiņš 9 mēneši 28 (divdesmit astoņas) dienas -  Pilsētas sabiedriskā transporta savienojuma punktu izbūvei dzelzceļa stacijā “Slokas iela”, t.sk., institūcijas, kas pilda būvvaldes funkcijas atzīmei BIS par Būvobjekta pieņemšanu ekspluatācijā;”
“3.1.6. Būvdarbu izpildes termiņš 10 mēneši 8 (dienas) dienas -  Pilsētas sabiedriskā transporta savienojuma punktu izbūvei dzelzceļa stacijā “ Turība”, t.sk., institūcijas, kas pilda būvvaldes funkcijas atzīmei BIS  par Būvobjekta pieņemšanu ekspluatācijā;”
“3.1.7. Būvdarbu izpildes termiņš 9 mēneši 28 (divdesmit astoņas) dienas -  Pilsētas sabiedriskā transporta savienojuma punktu izbūvei dzelzceļa stacijā “Mangaļi”, t.sk., institūcijas, kas pilda būvvaldes funkcijas atzīmei BIS  par Būvobjekta pieņemšanu ekspluatācijā;”.
6. Vienošanās Nr.8 lietotajiem terminiem ir tāda pati nozīme, kāda tiem piešķirta Līgumā, ja vien Vienošanās Nr.8 tekstā nav skaidri noteikta cita to nozīme.
7. Jautājumus, kas saistīti ar Darbu apjomu izmaiņām un Darbu pieņemšanu, apmaksas kārtību u.tml., un nav atrunāti Vienošanās Nr.8, regulē Līgums.
8. Vienošanās Nr.8 stājas spēkā ar visu Līdzēju parakstīšanas brīdi un ir pievienojama Līgumam, kā tā neatņemama sastāvdaļa. 
9. Vienošanās Nr.8 sagatavota uz 2 (divām) lapām (pielikumu lapu skaits nav iekļauts Vienošanās Nr.8 lapu skaitā), elektroniska dokumenta veidā un parakstīta ar drošu elektronisko parakstu. 
10. Vienošanās Nr.8 tiek pievienots šādi pielikumi, kas ir Vienošanās Nr.8 neatņemamas sastāvdaļas:
10.1. Rīgas valstspilsētas pašvaldības Ārtelpas un mobilitātes departamenta Tehniskās komisijas sēdes protokola Nr. 21 izraksts no 27.05.2026. (e-doc).
10.2. Rīgas valstspilsētas pašvaldības Ārtelpas un mobilitātes departamenta Tehniskās komisijas sēdes protokola Nr. 23 izraksts no 27.05.2026. (e-doc).

